मन को भगवान की भक्ति में लगाएं: बाबा ब्रह्मदास
मुख्यडेरा बाबा भूमणशाह ग्राम बाबा भूमणशाह (संगर साधा) के गद्दीनशीन संत बाबा ब्रह्मदास ने नई अनाज मंडी में आयोजित विराट भक्ति सत्संग में बोलते हुए कहा कि मन चंचल होता है। उन्होंने कहा कि मन की गति की कोई सीमा नहीं होती है इसलिए हमें मन की चंचलता को वश में करने के लिए मन को भगवन की भक्ति में लगाना चाहिए, तभी हमारा मानव जीवन सफल होगा। बाबा ब्रह्मदास महाराज ने कहा कि मां, बहन बेटी का सदैव सम्मान करना चाहिए, क्योंकि घर की शोभा नारी से होती है और हमारे हिन्दू धर्म में लिखा है जहां नारी का सम्मान होगा वहां देवताओं का वास होगा। श्रद्धालुओं को प्रवचन करते हुए उन्होंने कहा कि हमें नशे से सदैव दूर रहना चाहिए, क्योंकि नशे के कारण तन,मन धन तीनों बेकार हो जाते है इसके अलावा नशा करने वाला व्यक्ति का अस्पताल, जेल या श्मशान घाट ही ठिकाना होता है।
इस दौरान पंचनद के पदाधिकारियों ने संत बाबा ब्रह्मदास को विशेष रूप से सम्मानित किया। नगर परिषद के चेयरमैन दर्शन नागपाल, पंचनद के जिला प्रधान राधेश्याम नारंग, शहरी प्रधान राजेंद्र आहूजा, भीम असीजा, अनिल असीजा, सोनू कुक्कड़, मुलख राज चावला, वीरेंद्र नारंग बैैटरी वाले, रतन भठेजा, रमेश अरोड़ा, नरेश बजाज, गुरचरण सिंह, राजकुमार सैनी, पवन रूखाया आदि पहुंचे बाबा को स्मृति चिन्ह भेंट किया।
फतेहाबाद। अनाजमंडी में डेरा बाबा भूमणशाह द्वारा आयोजित सत्संग समारोह में उपस्थित श्रद्धालु।
ब्रह्मदास महाराज
hin_Deva hin_Deva awa_Deva awa_Deva mai_Deva